อยากทราบถึงการทำงานของตำรวจ ที่ไม่มีการแจ้งให้รพ.ตรวจแอลกอฮอล์ของคนที่ขับรถมาชน ตำรวจอ้างว่าเป็นความประมาทร่วมเพราะทางเราขี่มอเตอร์ไซค์ไม่มองหลังในการเลี้ยว และรถมอเตอร์ไซค์ที่ขับตามหลังมาด้วยความเร็วสูงชนทางเราอย่างแรง เป็นเหตุให้ผู้ซ้อนท้ายทางเรานิ้วเท้าฉีกเป็นแผลลึกยาวถึงหน้าเท้ายาวประมาณนิ้วครึ่ง เย็บประมาณ6-8เข็มจำตัวเลขแน่นอนไม่ได้ รถทางเราหน้าปัทม์แตกเราเพิ่งเปลี่ยนมายกชุด และคอรถพังและมีจุดเสียหายเยอะ ได้เข้าเช็คที่ศูนย์เพื่อความสบายใจทั้งสองฝ่าย
 ซึ่งก่อนหน้านั้นทางผู้ชนเราได้ให้เพื่อนของลูกชายซึ่งเป็นคนชนมาดูสภาพรถและบอกไม่เป็นไรมาก โดยมิได้ทดสอบอะไรว่ามันมีอะไรพังบ้าง ดูด้วยตาและเท้าที่เขี่ยรถแล้วบอกว่าไม่เป็นไรมาก จึงได้ทำการเช็คศูนย์ยืนยันกัน 
ในขณะเกิดเหตุทางเราเห็นเหตุการณ์ว่าคนชนเราร้องไห้กอดเพื่อนครำ่ครวญว่าไม่อยากติดคุกเพราะขับรถเมาด้วย 
แต่เพื่อนเขาพูดถากถางบูลลึ่หมิ่นประมาทเราในภายหลังว่า เป็นเด็กแว้นเด็กสก๊อย  ซึ่งมีผู้อยู่ในเหตุการณ์มาเล่าในภายหลัง อาจจะแจ้งความดูหมิ่นเหยียดหยามมนุษย์ด้วยกันให้อับอาย ต่อไป

จึงขอทราบวิธีการดำเนินการเมื่อเกิดกรณีเช่นนี้ เพราะหลังจากที่รถมูลนิธิได้นำผู้บาดเจ็บทั้ง3ราย ส่งรพ.แล้วทางจนท.มูลนิธิได้กลิ่นเหล้าจากคนชน ยังพูดออกมาว่าเขาเมา ทางรพ.ก็รู้ว่าเมาได้กลิ่นเหล้าเช่นกัน ซึ่งในช่วงเวลาที่อยู่โรงพยาบาล ไม่มีใครมาแนะนำในการแจ้งให้ตำรวจกำชับตรวจแอลกอฮอล์คนชนเรา มีแต่ทางรพ.แจ้งเราให้ไปแจ้งความ เพื่อดำเนินการรักษาพยาบาลตามพรบ.แค่นั้น 
เมื่อถึงสถานีตำรวจ ทางตำรวจยศ จ.ส.ต.ได้ถ่ายเอกสารลงบันทึกประจำวัน ซึ่งลงนามผู้ร้องทุกข์คือพ่อของคนชน ไม่ได้ให้ทางเราลงแจ้งความเลย บอกว่าให้ไปรักษาตัวให้หายดีก่อนไม่รู้ใครถูกผิด ใครจะแจ้งก่อนหลังไม่สำคัญ พอหายดีเแล้วโทรนัดกันมาที่โรงพัก ทางเราได้แจ้งตำรวจว่าเขาเมาด้วย ตำรวจไม่ให้ความสำคัญเรื่องนี้จริงๆ และมาทราบภายหลังว่าตำรวจก็ไม่ได้แจ้งทางรพ.ให้ตรวจแอลกอฮอล์ผู้ชนด้วย ทางรพ.เป็นผู้บอกเราเมื่อวานว่าแค่ตร.โทรมาก็ตรวจให้ได้ แต่ไม่มีใครโทรแจ้งเลย

1.ทำไมตำรวจไม่ทำการตรวจวัดแอลกอฮอล์ทั้งสองฝ่าย ทั้งที่รู้ว่าคนเชาเมาตามคำบอกเล่าทั้งเจ้าทุกข์  ทั้งตัวคนชนเรา จนท.มูลนิธิ และทางรพ.ก็ทราบว่าเขาเมา
2.ทำไมตำรวจจึงไม่เดินทางมาสอบปากคำเบื้องต้นที่รพ. หรือดูทั้งสองฝ่ายถึงสภาพบาดเจ็บ และดูสภาพรถของทั้งสองฝ่ายเลย  ปล่อยเวลาล่วงเลยมาประมาณครึ่งเดือนกว่า นี่คือสาเหตุที่ให้แค่ลงบันทึกประจำวันแค่ฝ่ายเดียวใช่หรือไม่
2.การดูกล้องวงจรปิด ทำไมไม่เรียกทั้งสองฝ่ายไปดูด้วยกัน ตำรวจดูเพียงคนเดียว

เมื่อวานเราได้นัดทางคนชนมาตกลงที่โรงพัก ทางตำรวจยศ พ.ต.ท. ได้ดูกลัองคนเดียว บอกว่าผิดทั้งคู่ ต่างคนต่างซ่อม ตำรวจไม่พูดถึงว่าคนชนเมาด้วยตรวจวัดแล้วหากเกินต้องส่งดำเนินคดีหรือไม่ ตำรวจข้ามเรื่องนึ้ ต่อมาตำรวจบอกทางเราให้เข้าไปพูดคุยกับทางคนชนกันเอง มีการโต้เถียงเสียงดังแต่มิได้ด่าทอหยาบคายใดๆมีพยานยืนยันได้ คือเขาไม่ให้คนนั่งฟังรายหนึ่งยังคิดเช่นนั้นเลย เพราะตำรวจพูดว่าประมาทร่วม ต่างคนต่างซ่อม ไม่พูดเรื่องการตรวจแอลกอฮอล์เลยไม่มีหลุดปากแม้แต่คำเดียว ในวันนั้นพ่อคนชนเดินหนีเราและชี้หน้าว่าเราด่าเขาทั้งที่ไม่ได้ด่าอะไรเขาหาเรื่องแต่งเรื่องเอง ลูกชายเขาคือคนชนยังดินตามพ่อเขาไม่ทันเลยน่าสงสาร 
สรุปคือเด็กคนซ้อนเจ็บฟรีใช่หรือไม่ รักษาตัวเดินด้วยไม้เท้าลำบากมากเป็นเวลาครึ่งเดือน ล้างแผลทุกวัน เสียเงินล้างแผลเอง เพราะรพ.อยู่ไกล ลำลูกกาปทุม ไม่ได้เรียนหนังสือ ไม่ได้ทำงานไม่มีรายได้  ตำรวจไม่มาเป็นตัวกลางไกล่เกลี่ยให้จบ ปล่อยให้เถียงกันเอง เมื่อเขาเดินหนีกลับบ้านไปแล้ว สักพักตำรวจเพิ่งเดินเข้ามา และบอกว่าจะโทรหาคนชนเราเอง พวกเรากลับมาบ้านแบบ งง
 ถ้าผิดทั้งสองฝ่ายต่างคนต่างซ่อม แล้วกรณีคนขับชนเราดื่มเหล้าเมาขนาดนั้น ทำไมตำรวจไม่ให้ความสำคัญเรื่องนี้เลยไม่มีความผิดเรื่องนี้ใช่หรือไม่ ไม่มีความผิดหรือไม่มีเหตุที่จะเอาผิดอะไรได้หรือไม่
 ทางรพ.ยังบอกว่าแค่ตำรวจโทรมาก็ตรวจได้ ซึ่งจะบอกว่า ตำรวจไม่รู้ไม่ได้เลย ทางเราแจ้งตำรวจในวันที่เกิดเหตุทันทีว่า เขาเมา เขาเมา ตำรวจไม่สนใจคำนี้เลย